Odense Adresse-Contoirs Efterretninger, 1835-05-17
Efter lang Overveielse er det endeligen lykket Pairsretten at udfinde en Middelvei, hvorved den haaber, at kunne føre Komplot=Processen videre frem, og hvori den ogsaa har havt noget Held med sig. J Mødet den 9 d. havde Man taget endnu langt stærkere militaire Forholdsregler end forhen. Hver af de Anklagede blev indklemt imellem 2 Municipalgardister; desuden fik de meest Frygtede iblandt dem Extra-Bevogtere, navnligen Baune og Causidiere fra Lyon hver en Underofficeer, Cavaignac og Guinard fra Paris, hiin, denne 4 Extra-Bevogtere. Alle de Anklagede vare næsten skjulte af Bevogternes Tichakoer, Fjær o.s. v. Kl. 1 1/2 aabnedes Mødet og Præsidenten forelæste, under spændt Opmærksomhed, den fattede Beslutning, som gik ud paa, at Oplæsningen af Aktstykkerne, der allerede ere de Anklagede trykte meddeelte, skal foretages ogsaa i deres Fraværelse, hvis Nærværelse ikke kan forenes med Ordens Vedligeholdelse i Retten, hvorimod de, som paa denne Maade udvise, siden skulle indlades for at bivaane Vidneforhørene og frembringe deres Forsvar, - en Fremgangsmaade, der aldrig skal være brugt i Frankerig, uden af RevolutionsTribunalet 1794 paa Andragende af den berygtede offentlige Anklager Fouquier Tinville, Præsidenten gav derpaa Aktuarius befaling til, atter at begynde paa Anklageaktens Oplæsning. Men med et eenstemmigt Raab protesterede atter de Anklagede; især hørtes Baune, som raabte i Alles Navn, at Man vilde erkjende Retten, saasnart de selvvalgte Forsvarere erholdt Adgang, Aktuarius maatte atter standse, og Præsidenten gav den kommanderende Oberst Feisthammel Ordre til, at bortføre, de Anklagede, hvilket gik temmeligen roligt af. Kun forefaldt Mundhuggerier imellem Fangerne og Municipalgardisterne, som ikke vilde tillade hine at sætte Hatten paa Jsær protesterede den Anklagede Reverchon heftigt, fordi Man havde slaaet Hatten af hans Hoved. De Anklagede ansaae nemlig Retten for hævet og troede sig derfor berettigede til at bedække sig. Men Pairerne forbleve samlede, og efter 20 Minutter indførtes atter i Salen, i smaae Afdelinger, 29 Anklagede fra Lyon, hvoriblandt, foruden de forhen omtalte 20 rolige, ogsaa Lagrange, Causidiere, og Abbe Genest. Aktuarius begyndte atter paa Oplæsningen; men Laagrange reiste sig og fordrede de Anklagedes Protest ført til Protokols. En Trop Municipalgaardister, styrtede strax over ham, tvang ham til at sidde; men kunde ikke formaae ham til at tie. "Jeg protesterer endnu engang, - vedblev han - uden Frygt og uden Anger, som uden Haab; jeg protesterer med den gode Samvittighed hos en Mand, der stedse har holdt sin første Eed. De, mine Herrer, maae rødme ved disse Ord!" Otte Municipalgardister fik Ordre at slæbe Hr. Lagrange ud, men han rer sig fra dem og tilraabte iblandt Andet Pairerne: "Gamle Syndere. Hvorledes kunne J vove, at tørste efter vort rene Blod. Dersom vi fattige Stakler virkeligen havde dannet et Komplot for at omstyrte Eders Regjerings=Uvæsen, saa vilde J dog ikke kunne være de Folk, som skulde bryde Staven over os, Visseligen har det hidtil manglet Eder paa Mod til, aabent og ærligt, som vi, at kjæmpe imod Magten; men derfor have J bag Ryggen af Eders Herskere, opspundet den ene Jntrigue efter den anden imod dem, i hvis Tjeneste J have indtryglet Jer; J have snigmorderis stødt dem fra Tronen, efterat J have paatrængt dem Eders Hyldings=Meeneed. Siig, J graae Uslinger, ere J derfor bedre end vi - Fordom os kun uden at høre os. Føi 120 brave Mænds Hoveder til Skjændselen af de Domme, som paa Eders Pande have gravet Sporene af det ædle og rene Blod af den Tappreste iblandt de Tappre! Jeg protesterer i mit og mine fraværende Kammeraders Navn- Derpaa erklærede han Municipalgardisterne, der imidlertid atter havde grebet ham, med værdig Holding, at han nu havde sagt hvad han vilde, hvorfor han frivilligen vilde følge dem. - Efterat Hr. Lagrange var fjernet begyndte Aktuarius paany Oplæsningen; forgiæves søgte den Anklagede Revachol at komme tilorde, Municipalgaardisterne bragte ham til Taushed, og Læsningen fortsattes for de 28 uafbrudt til Kl. 4, da Adskillige forlangte Tilladelse til at tilfredsstille visse naturlige Krav, hvilket tilstodes. Oplæsningen fortsattes derpaa og Mødet endtes roligt. Man var endnu ikke kommen til Ende med Anklageakten. Det næste Møde bestemtes til den 12te. Flere Pairer have iøvrigt udtalt sig imod den af Retten tagne Beslutning, og Hertugen af Noailles har offentligen erklæret, at han efter denne Beslutning ikke meere kan tage Deel i Rettens Forhandlinger, hvilket Exempel Man venter, Flere ville følge.